Na temelju članka 64. stavka 3. Zakona o zaštiti okoliša („Narodne novine“ broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja plana i programa na okoliš (Narodne novine, broj 3/17), a nakon provedenog postupka Ocjene o potrebi strateške procjene utjecaja na okoliš, gradonačelnik Grada Skradina dana 07.siječnja 2020. godine donosi

**ODLUKU**

**o neprovođenju strateške procjene utjecaja na okoliš Urbanističkog plana uređenja Sportsko - rekreacijske zone Dubravice**

**I.**

 Gradonačelnik Grada Skradina donio je Odluku o početku postupka ocjene o potrebi strateške procjene utjecaja na okoliš Urbanističkog plana uređenja Sportsko-rekreacijske zone Dubravice (KLASA: 351-03/19-01/2, URBROJ: 2182/03-01-20-3 od 04. ožujka 2020.godine) prema kojoj je Jedinstveni upravi odjel Grada Skradina proveo postupak Ocjene o potrebi strateške procjene utjecaja na okoliš Urbanističkog plana uređenja Sportsko-rekreacijske zone Dubravice (u daljnjem tekstu: Plan).

 U postupku Ocjene o potrebi strateške procjene utvrđeno je da Plan neće imati vjerojatno značajan utjecaj na okoliš na osnovu čega se utvrđuje **da nije potrebno provesti stratešku procjenu utjecaja na okoliš.**

**II.**

 Prostornim planom uređenja Grada Skradina (Službeni vjesnik Šibensko-kninske županije 06/01,06/08,13/15 i 14/18) određena je obveza izrade urbanističkog plana uređenja za izdvojeno građevinsko područje izvan naselja sportsko-rekreacijske namjene ( R6- sportsko-rekreacijski centar Dubravice ).

Programsko polazište za izradu Plana predstavlja PPUG Skradin, kojim se u kartografskom prikazu broj 1. područje obuhvata Plana određuje kao "sportsko rekreacijska namjena – sport (R)", a u kartografskom prikazu 4. Građevinska područja, list 4.33. kao građevinsko područje izvan naselja sportsko rekreacijske namjene. U PPUG Skradina određena je obveza izrade Urbanističkog plana uređenja sportsko-rekreacijske zone Dubravice.

 Izrada Urbanističkog plana uređenja Sportsko-rekreacijske zone Dubravice (u daljnjem tekstu: Plan), izrađuje se sukladno odredbama Zakona o prostornom uređenju (NN 153/13, 65/17 , 114/18, 39/19 i 98/19) .

Nositelj izrade Plana u ime Grada Skradina je Jedinstveni upravni odjel Grada Skradina, a odgovorna osoba je pročelnik Jedinstvenog upravnog odjela.

 Osnovni cilj prostornog uređenja područja je izgradnja sportsko-rekreacijskog centra koji će imati prepoznatljiv identitet, visoku kvalitetu izgrađenog prostora i urbanog standarda, te će korisnicima omogućiti aktivnosti vezane za zdravlje, rekreaciju, razonodu i sport.

U sklopu izrade Plana potrebno je ostvariti sljedeće ciljeve:

- izvršiti funkcionalno i sadržajno planiranje sportskih i zabavnih sadržaja u cilju stvaranja sadržaja koji će biti kvalitativna i kvantitativna dopuna turističke ponude.

- obzirom na smještaj područja u neposrednoj blizini nacionalnog parka, osobitu pažnju posvetiti mjerama zaštite okoliša,

- planirati gradnju pretežito otvorenih sportskih građevina baziranih na adrenalinskim sportovima i različitih pratećih prostora koji će upotpuniti osnovnu namjenu te uređenje otvorenih igrališta i rekreativnih površina;

- planirati jedan zatvoreni objekat prizemnog tipa, max. tlocrtne površine do 200 m2, za smještaj popratnih sadržaja ( sanitarni čvor, svlačionice, ostava za rekvizite, ugostiteljski objekt, itd.)

- planirati etapnost realizacije i zahvata u prostoru zasnovanih na provedivoj parcelaciji zemljišta.

**III.**

U cilju utvrđivanja vjerojatno značajnog utjecaja na okoliš zatraženo je mišljenja tijela i/ili osoba određenih posebnim propisima:

- Ministarstvo zaštite okoliša i energetike, Radnička cesta 80, 10000 Zagreb,

- Ministarstvo poljoprivrede, Grada Vukovara 78, 10000 Zagreb,

 - Ministarstvo kulture, Uprava za zaštitu kulturne baštine, Konzervatorski odjel u

 Šibeniku, J. Čulinovića 1/3, 22000 Šibenik,

 - Šibensko-kninska županija, Upravni odjel za zaštitu okoliša i komunalne poslove,

 Trg bana Pavla Šubića I br 2, 22000 Šibenik,

 - Javna ustanova Zavod za prostorno uređenje Šibensko-kninske županije, V. Nazora

 1/4, 22000 Šibenik,

 - Javna ustanova Nacionalni park Krka, Trg Ivana Pavla II br. 5, 22000 Šibenik,

 - Hrvatske vode, Vodnogospodarski odjel za slivove južnog Jadrana, Vukovarska 35,

 21000 Split,

 - Hrvatske šume, Uprava šuma podružnica Split, Kralja Zvonimira 35/3, 21000 Split,

 - Zavod za javno zdravstvo Šibensko-kninske županije, Matije Gupca 74, 22000

 Šibenik

 U tablici koja slijedi navedena su mišljenja koja su zaprimljena:

|  |  |  |
| --- | --- | --- |
| **Javnopravno tijelo** | **Klasa/ Urbroj / datum zaprimanja** | **Mišljenje** |
| Hrvatske vode, Vodnogospodarski odjel za slivove južnog Jadrana | KLASA:351-03/20-01 / 0000168,URBROJ:374-24-1-20-2,06. svibnja 2020.godine | Nije potrebno provesti stratešku procjenu utjecaja na okoliš. |
| Hrvatske šume,UŠP Split | KL.ST/20-01/1281URBROJ: 15-00-06/03-20-03,21. svibnja 2020. | Nije potrebno provesti stratešku procjenu utjecaja na okoliš. |
| Ministarstvo kulture,Uprava za zaštitu kulturne baštine, Konzervatorski odjel u Šibeniku | KLASA:612-08/20-10/0179,URBROJ:532-04-02-14/5-20-2,29. svibnja 2020.godine | Nije potrebno provesti stratešku procjenu utjecaja na okoliš. |
| Zavod za javno zdravstvo Šibensko-kninske županije | KLASA:100-00/20-01/132,URBROJ:100-00-2020-02, 02. lipnja 2020.godine | Nije potrebno provesti stratešku procjenu utjecaja na okoliš. |

**IV.**

Jedinstveni upravni odjel Grada Skradina, zahtjevom od 06. kolovoza 2020.godine, zatražio je od Upravnog odjela za zaštitu okoliša i komunalne poslove Šibensko-kninske županije mišljenje o provedenom postupku Ocjene o potrebi strateške procjene utjecaja Plana na okoliš.

Mišljenjem KLASA: 351-03/19-01/50, URBROJ: 2182/1-15/1-20-6 od 28. listopada 2020. godine potvrđeno je da je postupak proveden u skladu s odredbama Zakona o zaštiti okoliša („Narodne novine“ br. 80/13, 153/13, 78/15, 12/18 i 118/18) i Uredbe o strateškoj procjeni utjecaja strategije, plana i programa na okoliš ( „Narodne novine“ br. 3/17).

**V.**

Jedinstveni upravni odjel Grada Skradina dužan je o ovoj Odluci informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, broj 64/08) kojima se uređuje informiranje javnosti u pitanjima zaštite okoliša.

**VI.**

Ova Odluka stupa na snagu danom donošenja i objavit će se na oglasnoj ploči i službenoj mrežnoj stranici Grada Skradina.

KLASA:351-03/19-01/2
URBROJ:2182/03-01-21-13

Skradin, 07. siječnja 2021.godine

 GRADONAČELNIK

 mr.sc. Antonijo Brajković, v.r.